औरैया। कखावतू विद्युत उपकेंद्र के अगले महीने चालू होने की संभावना कम ही है। अभी तक हाईटेंशन लाइन तक नहीं खिंच पाई है। किसानों ने खेत के ऊपर से लाइन खींचने से मना कर दिया है। तत्कालीन अधिशासी अभियंता तरनवीर सिंह ने पंद्रह दिन में चालू करने का आश्वासन दिया था। नए अधिशासी अभियंता राकेश गुप्ता के चार्ज लेने के बाद काम में तेजी आई है। ग्राम खजुवाइया के किसानों ने खेत से हाईटेंशन लाइन खींचने से मना कर दिया है। श्री गुप्ता ने बताया कि जल्द ही विद्युत उपकेंद्र चालू कराने के प्रयास किए जा रहे हैं। किसानों के खेत से लाइन न ले जाने पर उन्होंने कहा कि जिलाधिकारी को पत्र लिखकर इस बारे में अवगत कराया जा चुका है।